หนุนชาวสวนใช้เอฟทีเอ
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า กรมจะร่วมมือกับสภาเกษตรกรแห่งชาติ ลงพื้นที่ไปยังจังหวัดที่เป็นแหล่งเพาะปลูกผลไม้สำคัญของประเทศ เช่น เชียงใหม่ จันทบุรี ยะลา ในเดือน เม.ย.-พ.ค.นี้ เพื่อให้ความรู้แก่เกษตรกรผู้ผลิตผลไม้ ในการใช้ประโยชน์จากความตกลงการค้าเสรี (เอฟทีเอ) ที่ไทยทำกับประเทศต่างๆ เพราะเอฟทีเอ ส่วนใหญ่ลดภาษีในกลุ่มผลไม้เหลือ 0% เป็นโอกาสที่เกษตรกรจะใช้เอฟทีเอ ในการส่งออกผลไม้ไปตลาดต่างประเทศ,ผู้ปลูกผลไม้ ส่วนใหญ่ปลูกแล้วก็ขายผลผลิตให้กับพ่อค้า แต่เริ่มมีเกษตรกรหลายกลุ่มที่รวมตัวกันเป็นกลุ่มก้อน หันมาทำตลาดเอง จึงจะเข้าไปให้ความรู้และแนะนำการใช้ประโยชน์จากเอฟทีเอเพื่อส่งออก โดยพาทีมผู้เชี่ยวชาญด้านต่างๆเข้าไปให้คำแนะนำว่า ถ้าอยากส่งออกต้องทำอย่างไร เริ่มจากการเพาะปลูกต้องมีคุณภาพ การบรรจุหีบห่อต้องทำอย่างไร ถ้าจะส่งออกมีอะไรเป็นข้อห้าม เช่น ต้องไม่มีสารเคมี หรือแมลงตกค้าง ฯลฯ และกรมจะลงพื้นที่ไปรับฟังข้อคิดเห็นจากเกษตรกรกลุ่มต่างๆ เพื่อนำมาประกอบท่าทีการเจรจาการค้าเสรี ซึ่งขณะนี้อยู่ระหว่างเตรียมทำข้อมูลเพื่อเจรจาเอฟทีเอไทย-สหภาพยุโรป (อียู) และการพิจารณาเข้าร่วมข้อตกลงหุ้นส่วนเศรษฐกิจภาคพื้นแปซิฟิก (ซีพีทีพีพี) หรือทีพีพีเดิม.
กรมเจรจาการค้าระหว่างประเทศจะร่วมมือกับสภาเกษตรกรแห่งชาติ ลงพื้นที่ไปยังจังหวัดที่เป็นแหล่งเพาะปลูกผลไม้สำคัญของประเทศ เช่น เชียงใหม่ จันทบุรี ยะลา ในเดือน เม.ย.-พ.ค.นี้
สวนผลไม้,ส่งออกผลไม้,เอฟทีเอ,การค้าเสรี,ชาวสวนผลไม้